**Ministru kabineta noteikumu projekta ”Grozījumi Ministru kabineta 2006.gada 12.decembra noteikumos Nr.994 “Kārtība, kādā augstskolas un koledžas tiek finansētas no valsts budžeta līdzekļiem”’’ sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta ”Grozījumi Ministru kabineta 2006.gada 12.decembra noteikumos Nr.994 “Kārtība, kādā augstskolas un koledžas tiek finansētas no valsts budžeta līdzekļiem”” (turpmāk – projekts) *mērķis* ir regulēt studiju finansējuma no valsts budžeta līdzekļiem piešķiršanu Rīgas Stradiņa universitātei (turpmāk – RSU) speciālistu sagatavošanai tiesībaizsardzības iestāžu vajadzībām atbilstoši Ministru kabinetā atbalstītajiem politikas plānošanas dokumentiem. Projekts paredz studiju bāzes finansējuma piešķiršanas nosacījumus RSU speciālistu sagatavošanai tiesībaizsardzības iestāžu vajadzībām, ievērojot arī to, ka attiecībā uz Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm (turpmāk – amatpersona) izglītības ieguves jautājumus regulē arī citi normatīvie akti. Paredzēts, ka jaunais regulējums stājas spēkā 2020.gada 1.septembrī, ievērojot izglītības ieguves uzsākšanas laiku RSU. |
| **I. Tiesību akta projekta izstrādes nepieciešamība** |
| 1. | Pamatojums | Atbilstoši Ministru kabineta 2019. gada 7.maija rīkojuma Nr.220 “Par konceptuālo ziņojumu “Par tiesībaizsardzības iestāžu amatpersonu izglītības sistēmas pilnveidi”” 3. punktā dotajam uzdevumam – Iekšlietu ministrijai kopīgi ar Izglītības un zinātnes ministriju sagatavot un līdz 2019. gada 1.septembrim iesniegt noteiktā kārtībā Ministru kabinetā informatīvo ziņojumu par konkrētas valsts universitātes izvēli un atbilstoša normatīvā regulējuma izstrādes nepieciešamību, tika sagatavots un Ministru kabineta 2019.gada 17.septembra sēdē (prot.Nr.42, 28.§) izskatīts informatīvais ziņojums „Par valsts universitātes izvēli tiesībaizsardzības iestāžu speciālistu sagatavošanai un atbilstoša normatīvā regulējuma izstrādes nepieciešamību” (turpmāk – informatīvais ziņojums).  Informatīvais ziņojums sniedz pamatojumu ilgtermiņa sadarbības partnera (valsts universitātes) izvēlē speciālistu sagatavošanai tiesībaizsardzības iestāžu vajadzībām, kā arī satur informāciju par turpmāk plānotajiem pasākumiem un atbilstoša normatīvā regulējuma izstrādes nepieciešamību.  Izskatot informatīvo ziņojumu, Ministru kabinets cita starpā: - atbalstīja priekšlikumu par speciālistu sagatavošanu tiesībaizsardzības iestāžu vajadzībām par valsts budžeta līdzekļiem RSU bakaulaura studiju programmā “Policijas darbs”, ar speciālu modeli papildinātā maģistra programmā “Tiesību zinātne” un kvalifikācijas paaugstināšanas kursos;- uzdeva Iekšlietu ministrijai līdz 2019.gada 1.decembrim sagatavot un iekšlietu ministram normatīvajos aktos noteiktajā kārtībā iesniegt izskatīšanai Ministru kabinetā noteikumu projektu par grozījumiem 2006.gada 12.decembra Ministru kabineta noteikumos Nr.994 “Kārtība, kādā augstskolas un koledžas tiek finansētas no valsts budžeta līdzekļiem” (turpmāk – noteikumi Nr.994).Speciālistu sagatavošana tiesībaizsardzības iestāžu vajadzībām RSU gan pilna laika, gan nepilna laika studijās tiks pilnībā nodrošināta no Iekšlietu ministrijai (attiecīgajām Iekšlietu ministrijas sistēmas iestādēm) un citām tiesībaizsardzības iestādēm piešķirtajiem valsts budžeta līdzekļiem.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  [1] Kā norādīts informatīvā ziņojuma IV. nodaļā “Nepieciešamie tiesību aktu projekti”– “Lai valsts un sabiedrības interesēs īstenotu ilgtermiņa sadarbību ar RSU, nodrošinot ikgadēju valsts pasūtījumu speciālistu sagatavošanā tiesībaizsardzības iestāžu vajadzībām, ievērojot, ka *no tiesībaizsardzības iestādēm piešķirtajiem valsts budžeta līdzekļiem tiks finansētas arī* ***nepilna laika studijas***, nepieciešami grozījumi Ministru kabineta 2006.gada 12.decembra noteikumos Nr.994 “Kārtība, kādā augstskolas un koledžas tiek finansētas no valsts budžeta līdzekļiem””. Pašreiz noteikumos Nr.994 noteikts, ka:- studiju bāzes finansējumu no valsts budžeta līdzekļiem piešķir pilna laika studijām;- studiju izmaksu koeficientu vērtības studiju vietas izmaksu aprēķinos nepilna laika studijās ir trīs ceturtdaļas no šo noteikumu [1.pielikumā](https://likumi.lv/ta/id/149900#piel1) noteiktās attiecīgās izglītības tematiskās jomas koeficienta vērtības.  Arī pašlaik no Iekšlietu ministrijai piešķirtajiem valsts budžeta līdzekļiem gan Iekšlietu ministrijas sistēmas iestāžu padotībā esošajās koledžās, gan augstskolās, ar kurām Valsts policija (RSU) un Valsts robežsardze (Rēzeknes Tehnoloģiju augstskola) noslēgušas līgumus par tām nepieciešamo speciālistu sagatavošanu otrā līmeņa profesionālās augstākās izglītības studiju programmās, izglītības ieguve notiek arī ***nepilna laika*** (neklātienes) formā. Tas paredzēts Ministru kabineta 2010.gada 16.marta noteikumos Nr.257 “Noteikumi par kārtību, kādā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm tiek nosūtītas izglītības iegūšanai, kā arī mācību izdevumu segšanas un atmaksāšanas kārtību” (turpmāk – noteikumi Nr.257), kas nosaka, ka mācību izdevumus, kas saistīti ar izglītības iegūšanu, sedz no valsts budžeta līdzekļiem, ja amatpersona saskaņā ar šiem noteikumiem izglītību iegūst Iekšlietu ministrijas sistēmas iestāžu padotībā esošā koledžā vai citā šajos noteikumos noteiktajā izglītības iestādē – augstskolā, valsts akreditētā izglītības iestādē vai ārvalsts izglītības iestādē attiecīgi pilna vai nepilna laika studijās, klātienē vai neklātienē. Tomēr konceptuālais ziņojums “Par tiesībaizsardzības iestāžu amatpersonu izglītības sistēmas pilnveidi” (turpmāk – konceptuālais ziņojums) un attiecīgi informatīvais ziņojums paplašina tiesībaizsardzības iestāžu loku, kuru nodarbinātie var iegūt izglītību (pamatā plānots nepilna laika studijās, nepārtraucot amata (dienesta) pienākumu izpildi) bakaulaura studiju programmā “Policijas darbs” un ar speciālu modeli papildinātā maģistra programmā “Tiesību zinātne”, ietverot arī Korupcijas novēršanas un apkarošanas biroju, Valsts ieņēmumu dienesta Nodokļu un muitas policiju, Ieslodzījuma vietu pārvaldi. Kā norādīts konceptuālajā ziņojumā un informatīvajā ziņojumā *maksimālais* *plānotais ikgadējais vecāko speciālistu pasūtījums* izglītības programmās:- Valsts policijas vecākā virsnieka profesijas standarta un studiju virziena “Iekšējā drošība un civilā aizsardzība” balstītā profesionālajā bakalaura studiju programmā “Policijas darbs”:- *nepilnā laikā – 105 personas* (Valsts policija – 80, Ieslodzījuma vietu pārvalde – 1, Korupcijas novēršanas un apkarošanas birojs – 4, Valsts ieņēmuma dienesta Nodokļu un muitas policija – 15, Iekšējās drošības birojs – 5), *pilnā laikā – 20 personas (Valsts policija)*;- profesionālā maģistra studiju programmā “Tiesību zinātne”–*25 personas (nepilnā laikā).*  Ievērojot minēto, noteikumus Nr.994 nepieciešams attiecīgi papildināt, nosakot, ka studiju finansējumu no valsts budžeta līdzekļiem piešķir ne tikai pilna laika studijām, bet arī nepilna laika studijām RSU – speciālistu sagatavošanai tiesībaizsardzības iestāžu vajadzībām.[2] Noteikumi Nr.257 paredz, ka, ja amatpersona izglītības iegūšanai nosūtīta uz augstskolu otrā līmeņa profesionālās augstākās izglītības ieguvei, ***izglītības iestādei piešķiramā finansējuma apmēru*** *nosaka, ņemot vērā attiecīgās izglītības programmas īstenošanas faktiskās izmaksas, bet ne lielākā apmērā, kā noteikts saskaņā ar normatīvajiem aktiem par kārtību, kādā augstskolas un koledžas tiek finansētas no valsts budžeta līdzekļiem.* Ministru kabineta 2019.gada 17.septembra sēdē (prot.Nr.42, 28.§) dots uzdevums Iekšlietu ministrijai turpmāko gadu un vidēja termiņa valsts budžeta likumprojektu sagatavošanas procesā normatīvajos aktos noteiktajā kārtībā sagatavot un iesniegt attiecīgus starpnozaru prioritārā pasākuma pieteikumus, ņemot arī vērā faktisko vidējo studiju vietu skaitu bakaulaura studiju programmā “Policijas darbs” un ar speciālu modeli papildinātā maģistra programmā “Tiesību zinātne”, kā arī izglītojamo skaitu kvalifikācijas paaugstināšanas kursos, un studiju vietas bāzes izmaksas attiecīgajam gadam. Pašreiz noteikumos Nr.994 noteikts, ka Izglītības un zinātnes ministrija katru gadu aprēķina studiju vietas bāzes izmaksas nākamajam budžeta gadam un līdz kārtējā gada 1. novembrim aprēķinus saskaņo ar Finanšu ministriju un tām ministrijām, kuru padotībā ir augstskolas un koledžas. Ievērojot minēto, noteikumus Nr.994 nepieciešams attiecīgi papildināt, nosakot, ka Izglītības un zinātnes ministrija katru gadu aprēķina studiju vietas bāzes izmaksas nākamajam budžeta gadam un līdz kārtējā gada 1. novembrim aprēķinus saskaņo ar Finanšu ministriju un tām ministrijām, kuru padotībā ir augstskolas un koledžas, kā arī Iekšlietu ministriju, ievērojot, ka Iekšlietu ministrijai dots uzdevums turpmāko gadu un vidēja termiņa valsts budžeta likumprojektu sagatavošanas procesā normatīvajos aktos noteiktajā kārtībā sagatavot un iesniegt attiecīgus starpnozaru prioritārā pasākuma pieteikumus, lai pieprasītu papildu nepieciešamo finansējumu ne tikai Iekšlietu ministrijas sistēmas iestādēm, kuru amatpersonas studēs RSU, bet arī citām tiesībaizsardzības iestādēm.[3] Turpmāk katra no tiesībaizsardzības iestādēm, kura speciālistu sagatavošanā īstenos sadarbību ar RSU, veiks samaksu un ***slēgs līgumu*** ar RSU par speciālistu sagatavošanu, kā arī vienošanos par sagatavojamo speciālistu skaitu konkrētajā studiju gadā. Vienlaikus līgumu slēgšana ar augstskolu (tai skaitā RSU) attiecībā uz amatpersonām paredzēta Noteikumos Nr.257, kur noteikti būtiski atšķirīgi nosacījumi amatpersonu nosūtīšanai uz izglītības iestādi, tai skaitā augstskolu, un līgumu slēgšanu:*Amatpersonas nosūtīšana uz augstskolu un līgumsaistības ar iestādi (informatīvi):*- amatpersonu uz izglītības iestādi izglītības iegūšanai nosūta, pamatojoties uz attiecīgās Iekšlietu ministrijas sistēmas iestādes vai Ieslodzījuma vietu pārvaldes vadītāja vai viņa pilnvarotas amatpersonas izdotu rīkojumu (pavēli);- ja amatpersonu izglītības iegūšanai nosūta uz augstskolu, pirms mācību uzsākšanas attiecīgās Iekšlietu ministrijas sistēmas iestādes vai Ieslodzījuma vietu pārvaldes vadītājs vai viņa pilnvarota amatpersona slēdz ar amatpersonu divpusēju līgumu par izglītības ieguvi un dienestu, kurā paredz arī mācību izdevumu apmēru katram saimnieciskajam gadam vai laikposmam, kurā amatpersona saimnieciskā gada laikā ir ieguvusi izglītību, pievienojot līgumam attiecīgu vienošanos, mācību izdevumu atmaksāšanas nosacījumus un kārtību, kā arī iestādi, kurai atmaksājami mācību izdevumi, gadījumus, kad amatpersona neatmaksā mācību izdevumus;- ja amatpersona izglītības iegūšanai nosūtīta uz augstskolu, tā ar izglītības iestādi noslēgtā studiju (mācību) līguma kopiju 10 darbdienu laikā pēc tā noslēgšanas iesniedz iestādē, ar kuru noslēgts līgums par izglītības ieguvi un dienestu.*Iestādes līgumsaistības ar augstskolu:*- ja amatpersona izglītības iegūšanai nosūtīta uz augstskolu, attiecīgā Iekšlietu ministrijas sistēmas iestāde vai Ieslodzījuma vietu pārvalde slēdz līgumu ar izglītības iestādi par speciālistu sagatavošanu. Līguma neatņemama sastāvdaļa ir vienošanās protokols, kurā iekļauta informācija par izglītojamo amatpersonu skaitu un sniegts apliecinājums par tam nepieciešamā finansējuma nodrošinājumu (turpmāk – vienošanās protokols);- līgumu par speciālistu sagatavošanu slēdz uz laiku, kas atbilst konkrētas studiju programmas ilgumam, un tajā norāda konkrētu studiju programmu, plānoto uzņemamo studējošo skaitu gadā, augstskolas saistības studiju nodrošinājumā, iestādes saistības augstskolas atbalstam, vispārējo augstskolas finansēšanas kārtību studiju programmas īstenošanai, informācijas apmaiņas kārtību, strīdu un domstarpību risināšanas kārtību, laiku, uz kuru līgums noslēgts;- vienošanās protokolu slēdz uz konkrētu saimniecisko gadu ne vēlāk kā divas nedēļas pēc kārtējā gada likuma par valsts budžetu izsludināšanas un tajā norāda no valsts budžeta finansēto studiju vietu skaitu sadalījumā pa studiju programmām, augstskolai studiju programmu īstenošanai piešķiramā finansējuma apmēru. Minētais regulējums netiks grozīts. Pašreiz noteikumos Nr.994 noteikts, ka Izglītības un zinātnes ministrija un citas ministrijas, kuru padotībā ir augstskolas un koledžas, slēdz ar valsts augstskolām un koledžām līgumus par noteikta skaita speciālistu sagatavošanu un zinātnisko darbību. Ņemot vērā iepriekš minēto un lai paredzētu attiecīga līguma un vienošanās slēgšanu starp RSU un citām tiesībaizsardzības iestādēm, noteikumus Nr.994 nepieciešams attiecīgi papildināt, nosakot, ka Izglītības un zinātnes ministrija un citas ministrijas, kuru padotībā ir augstskolas un koledžas, kā arī tiesībaizsardzības iestādes, izņemot Iekšlietu ministrijas sistēmas iestādes un Ieslodzījuma vietu pārvaldi, slēdz ar valsts augstskolām un koledžām līgumus par noteikta skaita speciālistu sagatavošanu.[4] Pašreiz noteikumos Nr.994 noteikts, ka studiju bāzes finansējumu veido studiju bāzes izmaksas un ***studiju sociālā nodrošinājuma izmaksas.*** Studiju sociālā nodrošinājuma izmaksas veido stipendijas, transporta kompensācijas izmaksas, sporta, kultūras un dienesta viesnīcas izmaksas.  Ievērojot, ka studijas pamatā notiks nepilna laika studiju formā, kā arī normatīvo aktu regulējumu attiecībā uz amatpersonām un valsts civildienesta (specializētā valsts civildienesta ierēdņiem) (piemēram, stipendijas netiek noteiktas, jo tiek saņemta atlīdzība, tai skaitā pilna laika studijās, tiek segtas ar komandējumu saistītās izmaksas, fizisko sagatavotību amatpersonām regulē normatīvie akti), aprēķinot studiju bāzes finansējumu Rīgas Stradiņa universitātei speciālistu sagatavošanai tiesībaizsardzības iestāžu vajadzībām, studiju vietas sociālā nodrošinājuma izmaksas nav jāpiemēro. **[**5] Projekts paredz, ka:- studiju finansējums no valsts budžeta līdzekļiem tiek piešķirts arī  nepilna laika studijām RSU – speciālistu sagatavošanai tiesībaizsardzības iestāžu vajadzībām;- aprēķinot studiju bāzes finansējumu RSU speciālistu sagatavošanai tiesībaizsardzības iestāžu vajadzībām, studiju vietas sociālā nodrošinājuma izmaksas nav jāpiemēro; - Izglītības un zinātnes ministrija katru gadu aprēķina studiju vietas bāzes izmaksas nākamajam budžeta gadam un līdz kārtējā gada 1. novembrim aprēķinus saskaņo arī ar Iekšlietu ministriju; - ar valsts augstskolām (RSU) līgumus par noteikta skaita speciālistu sagatavošanu, kas paredzēti noteikumos Nr.994, slēdz arī tiesībaizsardzības iestādes, izņemot Iekšlietu ministrijas sistēmas iestādes un Ieslodzījuma vietu pārvaldi, jo tās šos līgumus slēgs atbilstoši noteikumu Nr.257 nosacījumiem. Paredzēts, ka jaunais regulējums stājas spēkā 2020.gada 1.septembrī, ievērojot izglītības ieguves uzsākšanas laiku RSU. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo**  |
| Projekts šo jomu neskar. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. gads | 2021. gads | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 201 408 | 0 | 178 400 | 0 | 178 400 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 201 408 | 0 | 178 400 | 0 | 178 400 | 0 | 0 |
| Valsts policija (06.01.00 “Valsts policija”) | 201 408 | 0 | 178 400 | 0 | 178 400 | 0 | 0 |
| Pārējās tiesībaizsardzības iestādes | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 201 408 | 0 | 178 400 | 0 | 178 400 | 618 431 | 1 172 943 |
| 2.1. valsts pamatbudžets | 201 408 | 0 | 178 400 | 0 | 178 400 | 618 431 | 1 172 943 |
| Valsts policija (06.01.00 “Valsts policija”) | 201 408 | 0 | 178 400 | 0 | 178 400 | 583 128 | 1 131 515 |
| Pārējās tiesībaizsardzības iestādes | 0 | 0 | 0 | 0 | 0 | 35 303 | 41 428 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | -618 431 | -1 172 943 |
| 3.1. valsts pamatbudžets | 0 | 0 | 0 | 0 | 0 | -618 431 | -1 172 943 |
| Valsts policija | 0 |  | 0 | 0 | 0 | -583 128 | -1 131 515 |
| Pārējās tiesībaizsardzības iestādes | 0 | 0 | 0 | 0 | 0 | -35 303 | -41 428 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X | X | X | 0 | 0 |
| 5. Precizēta finansiālā ietekme | X | 0 | X | 0 | X | -618 431 | -1 172 943 |
| 5.1. valsts pamatbudžets | 0 | 0 | -618 431 | -1 172 943 |
| Valsts policija | 0 | 0 | -583 128 | -1 131 515 |
| Pārējās tiesībaizsardzības iestādes | 0 | 0 | -35 303 | -41 428 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ar Ministru kabineta 2019. gada 7.maija rīkojumu Nr.220 tika atbalstīts konceptuālajā ziņojumā ietvertais 3. risinājums, kas paredz jaunas struktūrvienības izveidi kādā no valsts universitātēm, bet, izskatot informatīvo ziņojumu, Ministru kabinets atbalstīja RSU kā tiesībaizsardzības iestāžu ilgtermiņa sadarbības partneri bakaulaura studiju programmas “Policijas darbs” un ar speciālu modeli papildinātā maģistra programmā “Tiesību zinātne”, kā arī kvalifikācijas paaugstināšanas kursu īstenošanā. Konceptuālā ziņojuma 7.pielikumā atspoguļoti indikatīvi detalizēti aprēķini un V. sadaļas “Ietekme uz valsts un pašvaldību budžetu” tabulā “Kopsavilkums par konceptuālajā ziņojumā iekļauto risinājumu (risinājumu variantu) realizācijai nepieciešamo valsts un pašvaldību budžeta finansējumu” atspoguļota 3. risinājuma ietekme uz valsts budžetu. Kopsavilkuma rādītāji atspoguļoti arī informatīvā ziņojuma V. sadaļā “Prognozētā ietekme uz valsts budžetu”.Vidējais studiju vietu skaits:1. Valsts policijai II līmeņa profesionālās augstākās izglītības studiju programmā “Policijas darbs” tiek plānots jau no 2020.gada (1.gads), bet pārējām tiesībaizsardzības iestādēm – no 2023.gada (4.gads), ievērojot, ka, lai iegūtu attiecīgu I līmeņa profesionālo augstāko izglītību, kas dod iespēju turpināt studijas II līmeņa izglītības programmā, var būt 2 varianti:- attiecīgās iestādes veic rekrutēšanu, piesaistot vidusskolu absolventus izglītības ieguvei Valsts policijas koledžā;- personas ir tiesīgas uzsākt studijas II līmeņa profesionālās augstākās izglītības studiju programmā, pamatojoties uz Augstskolu likumu 59.3 pantā noteikto. Attiecīgi aprēķināts arī papildu nepieciešamā finansējuma apjoms pa gadiem, kas nozīmē, ka 2020.-2022.gadam papildu finansējums nepieciešams tikai Valsts policijai, bet no 2023.gada – arī pārējām tiesībaizsardzības iestādēm;2. profesionālā maģistrantūras studiju programmā “Tiesību zinātne” tiek plānots no 2020.gada visām tiesībaizsardzības iestādēm kopā, vienlaikus pieņemot, ka 50% no plānotā skaita būs Valsts policijas amatpersonas, bet 50% - citu tiesībaizsardzības iestāžu nodarbinātie.Attiecīgi aprēķināts arī papildu nepieciešamā finansējuma apjoms pa gadiem.  Būtiski norādīt, ka konceptuālajā ziņojumā minēts, ka aprēķinos piemērots “maksimālais kopējais pasūtījums, kurš realitātē var būt līdz 40% zemāks”. Līdz ar to faktiskais vidējais studiju vietu skaits var atšķirties no plānotā, un nepieciešamā finansējuma aprēķini attiecīgi būs jāprecizē, ja skaits būs mazāks. Vienlaikus plānojams finansējums kvalifikācijas paaugstināšanas kursiem, kas ir īpaši būtiski kvalificēta personāla nodrošināšanai un zināšanu pilnveidošanai. Iekšlietu ministrijai budžeta apakšprogrammā 06.01.00 “Valsts policija” sākotnēji plānoti bāzes izdevumi speciālistu sagatavošanai RSU 161 480 *euro* (publiskā iepirkuma rezultātā atbilstoši noteikumu Nr.257 nosacījumiem noslēgtā līguma izpildei). Vienlaikus atkarībā no vidējā studiju vietu skaita konkrētajā gadā (aprēķina, ievērojot studējošo skaitu uz katra gada 1.janvāri, absolventu skaitu un uzņemamo skaitu kalendāra gada laikā) mainās arī nepieciešamā finansējuma apjoms. Papildu finansējums tam netiek piešķirts, un Valsts policija to nodrošina ar izdevumu iekšēju pārdali. Saskaņā ar likumu “Par valsts budžetu 2019.gadam” budžeta apakšprogrammā 06.01.00 “Valsts policija” plānoti izdevumi maksājumiem RSU saskaņā ar noslēgto iepirkuma līgumu 201 408 *euro* apmērā, bet Saeimā 2019.gada 14.novembrī pieņemtajā likumā “Par valsts budžetu 2020.gadam” un likumā “Par vidēja termiņa budžeta ietvaru 2020., 2021. un 2022.gadam” 2021.gadā un 2022.gadā (noslēdzas studijas šī līguma ietvaros) ­­– 178 400 *euro* apmērā (katru gadu).  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas netiek plānotas. |
| 8. Cita informācija | Ministru kabineta 2019.gada 17.septembra sēdes protokollēmumā (prot.Nr.42, 28. §) noteikti šādi uzdevumi:- attiecīgajām tiesībaizsardzības iestādēm 2020.gadā noslēgt vienošanos ar RSU par sagatavojamo speciālistu skaitu pamatfunkciju izpildei piešķirto valsts budžeta līdzekļu ietvaros;- jautājumu par papildu valsts budžeta līdzekļu piešķiršanu tiesībaizsardzības iestādēm 2021.gadam ne vairāk kā 635 351 *euro*, 2022.gadam ne vairāk kā 1 189 863 *euro*, 2023.gadam ne vairāk kā 1 402 770 *euro*, 2024.gadam ne vairāk kā 1 627 546 *euro*, 2025.gadam un turpmāk katru gadu ne vairāk kā 1 870 885 *euro* apmērā speciālistu sagatavošanai tiesībaizsardzības iestāžu vajadzībām RSU izskatīt Ministru kabinetā turpmāko gadu un vidēja termiņa valsts budžeta likumprojektu sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām;- Iekšlietu ministrijai turpmāko gadu un vidēja termiņa valsts budžeta likumprojektu sagatavošanas procesā normatīvajos aktos noteiktajā kārtībā sagatavot un iesniegt attiecīgus starpnozaru prioritārā pasākuma pieteikumus, ņemot arī vērā faktisko vidējo studiju vietu skaitu bakaulaura studiju programmā “Policijas darbs” un ar speciālu modeli papildinātā maģistra programmā “Tiesību zinātne”, kā arī izglītojamo skaitu kvalifikācijas paaugstināšanas kursos, un studiju vietas bāzes izmaksas attiecīgajam gadam. |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar.  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
|  **VI. Sabiedrības līdzdalība un komunikācijas aktivitātes** |
| Projekts šo jomu neskar.  |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Valsts policija, Iekšējās drošības birojs, Ieslodzījuma vietu pārvalde, Korupcijas novēršanas un apkarošanas birojs, Valsts ieņēmumu dienesta Nodokļu un muitas policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

02.12.2019 12:54

2990

A.Strode, 67219602

alda.strode@iem.gov.lv